section_heading: Opis dobra
paragraph_text: Sklop crkve i kurije župnog dvora skladna je i stilski ujednačena arhitektonska cjelina izvanrednog smještaja na uzvisini uz rijeku Dobru i u blizini kurije Lipa. Crkva je jednobrodna, pravokutnog tlocrta, s poligonalnim svetištem, sakristijom južno uz svetište i lađe te zvonikom iznad glavnog pročelja. Inventar čine neostilski glavni te dva bočna oltara iz 1900. g. i kamena krstionica iz 1769. g. Župa u Lipi se spominje 1334. g. U provali Turaka postojeća crkva je stradala te je nova sagrađena 1743.g. te u izvedbi graditelja Antuna Stiedla dograđena 1848. Kurija župnog dvora sagrađena je 1842.g. kao jednokatnica pravokutnog tlocrta, jednostavnog vanjskog oblikovanja.